Arutelu:Armulaua sakrament - Vikipeedia, vaba entsüklopeedia

# Arutelu:Armulaua sakrament

### Allikas: Vikipeedia

Lulu, minu arust väljendab armulaua ideed siiski paremini Johannese evangeeliumis toodud Jeesuse sõnad: "Mina olen eluleib. Kes minu juurde tuleb, see ei nälgi iialgi, ja kes minusse usub, see ei janune enam iialgi... Mina olen taevast alla tulnud elav leib. Kui keegi sööb seda leiba, siis ta elab igavesti; ja leib, mille ma annan, on minu liha... Kes minu liha sööb ja minu verd joob, sellel on igavene elu ja mina äratan ta üles viimsel päeval." (Johannes 6, 35.51.54). Armulaud on nn. tagavarade kogumine igavese elu jaoks. Ja kes on Jeesuses ja kelles on Jeesus, sellele saab osaks igavene elu. --Hendrix 30. aprill 2007, kell 10:22 (UTC)

  'Matteus 26:26-29 Aga kui nad sõid, võttis Jeesus leiva, õnnistas ja murdis ja ütles jüngritele andes: "Võtke, sööge, see on minu ihu!" Ja ta võttis karika, tänas, andis selle neile ja ütles: "Jooge kõik selle seest, sest see on minu lepinguveri, mis valatakse paljude eest pattude andeksandmiseks! Aga ma ütlen teile: Mina ei joo siitpeale sellest viinapuu viljast kuni päevani, mil ma joon koos teiega uut oma Isa riigis."

  Markus 14:22-25 Ja kui nad sõid, võttis Jeesus leiva, õnnistas, murdis ja andis neile ning ütles: "Võtke! See on minu ihu." Ja ta võttis karika, tänas ja andis selle neile, ja nad kõik jõid sellest. Ja ta ütles neile: "See on minu lepinguveri, mis valatakse paljude eest. Tõesti, ma ütlen teile, mina ei joo enam viinapuu viljast kuni selle päevani, mil ma joon uut Jumala riigis."

  Johannes 6:53-59 Jeesus ütles neile: "Tõesti, tõesti, ma ütlen teile, kui te ei söö Inimese Poja liha ega joo tema verd, ei ole teie sees elu. Kes minu liha sööb ning minu verd joob, sellel on igavene elu ja mina äratan ta üles viimsel päeval, sest minu liha on tõeline roog ja minu veri on tõeline jook. Kes minu liha sööb ning minu verd joob, see jääb minusse ja mina temasse. Nii nagu elav Isa minu on läkitanud ja mina elan Isa läbi, nii elab ka see, kes mind sööb, minu läbi. See ongi leib, mis on alla tulnud taevast. See ei ole niisugune leib, mida teie esiisad sõid, ja surid. Aga kes seda leiba sööb, elab igavesti." Seda ütles Jeesus Kapernauma sünagoogis õpetades.

Võibolla võiks siis kõik need kohad artiklis ära tuua? Sel juhul peaks ka märkima, et Joh 6:53-59 toodud sõnad ei öeldud Pühal Õhtusöömaajal, vaid tunduvalt varem. --Lulu 30. aprill 2007, kell 10:50 (UTC)

  Mul ei ole hetkel piiblit käepärast ja seetõttu ei suuda korralikult omapoolset tõlgendust esitada. Aga tundub, et armulaual ja igavesel elul on ülitihe seos ja seetõttu peaks armulaua ideed kandvad laused sisaldama viiteid igavesele elule. Armulaua põhiidee on siiski igavese elu garanteerimine ja alles sellega seonduvalt pattude andeks andmine. Lepinguveri ei ole minu arust seoses armulauaga, vaid seoses lunastusega.--Hendrix 30. aprill 2007, kell 11:22 (UTC)

Arvan, et meie asi ei ole tõlgendada, vaid esitada tõlgendusi ja nende allikaid. Erinevad kristlikud kirikud tõlgendavad erinevaid kirjakohti erinevalt. Kui me mingi tõlgenduse siin esitame, siis peaksime ka viitama vastava tõlgenduse kasutamisele ja/või päritolulule. Mis puutub Piiblisse, siis, palun, see on Sul siin kogu aeg olemas: http://www.piibel.net/sisukord.html --Lulu 30. aprill 2007, kell 11:55 (UTC)

  eks ta ole, et iga kingsepp jäägu oma liistude juurde.--Hendrix 30. aprill 2007, kell 12:03 (UTC)

Ehk võiks pealkiri olla lihtsalt "Armulaud". Siis peaks küll teksti pisut muutma. Andres 30. aprill 2007, kell 19:50 (UTC)

  Jah, Armulaud oleks vist parem ja suunab siia nagunii. Võibolla peaks viima kõik need sakramentide artiklid uute pealkirjade alla koos suunamistega: konfirmatsioon, ordinatsioon jne. Mida Hendrix arvaks? --Lulu 30. aprill 2007, kell 20:35 (UTC)

Välja otsitud andmebaasist "http://et.wikipedia.org../../../a/r/m/Arutelu%7EArmulaua_sakrament_d975.html"

##### Views

- Artikkel
- Arutelu
- Viimane redaktsioon

##### Otsi